
NEBESKI GLASONOSA 


Kao neuspeh vaših batina 
postah vucibatina 

Ptica sam bez gnezda 
let mi je krilat 
sve do zvezda 

Veštiji sam od sokola 
hitriji od laste 
u mojim se letovima 
zagonetke plaste 

Dok propali anđeli 
na kartanra kradu 
ja sa njima hladnu 
pijem limunadu 

Ni plata mi nije loša 
nebeski sam glasonoša 


5 



NOVO DOBA 


Uspaljeni svici 
pomrčinu jezde 
u vrbaku na sred neba 
zavode se zvezde 

Anđeli anđelike 
grickaju za grudi 
tu su igru naučili 
od žena i ljudi 

Gospod Novog Doba 
s devojčicom mlađom 
galaksijom on se krade 
nevidljivom lađom 

Neki novi Hristos 
sišao na zemlju 

tinejdžerke časti čistom votkom 
Coca-Colom djevuške u Kremlju. 



DETINJSTVO 


Jahali smo vitoroge snove 
po oblaku terali smo ovce 
vukove smo imali u šahu 
ovan zvonar mrsio im konce 

I zvezde smo vijali po nebu 
mesec nam je bio dunja žuta 
džikljali smo na mleku i hlebu 
u koprivi kraj seoskog puta 

Slavuji su do srebrne česme 
doletali iz neznanog kraja 
i rumene pevali su pesme 
pupoljcima zaljubljenog maja 

ŠAŠAVI SVITAC 


Pomrčina pamti baladu o ljubavi 
dok mužjaci sove pipaju u gnezdu 
dahću tanke jele u dubravi 
šašavi svitaczavoleozvezdu 

Ćuk družicu zivkao iz granja 
ludi lisac za lisicom povaljao žita 
jež ježicu svmuo kraj panja 
šašavi svitac svojoj zvezdi hita 

Sunčevog petla rumeni se kresta 
zora jaše zrake duge 
zadnja zvezda iza neba nesta 
šašavi svitac svisnuo od tuge 

VIŠNJA 


U komšije višnja mlada 
sazrela za ubiranje 
sva rumena 
puna slada 
očima je radovanje 

Na vitom stablu crvene bobe 
za užitak bogom dane 
hej, da mi je 
sa ruke obe 
da joj prvi 
oblomim grane 

Vuče me na nju neka čudna zraka 
srce mi čini na se navuklo 
krenuću na višnju u krađu s mraka 
pa kud puklo 
bogme 
da puklo 

Iznemoglo sunce nestade iz oka 
mesečina vrpolji se mlaka 
uspaljena zemlja iz besnoga skoka 
uzjahala tvrdi eho mraka 

Svi poljupci pod ratnom su spremom 
strasno frkće venera za marsom 
dva-tri ćuka zivkaju se dremom 
vuk vučicu projahao kasom 

Noć sa mrakom igra ćorabake 
pijanice putevima tesne 
nečije sam gole sreo krake 
dah ponoći pojeo ih presne 



NOĆAS U SNU 


Noćas mi cme snove nosio 
đavolji sluga pod crnom rasom 
noćas sam reči rafalom kosio 
a one plakale tvojim glasom 

Noćas sam bio oštrica britka 
klao sam naslovu slova cma 
a ti u pesmi lepa i vitka 
drhtala si kao srna 

Bio sam tane 1 1 ,43 
najljepšu svoju pesmu sam ubio 
u pesmi, mila, bila si i ti 
plakao sam i mrtvu te ljubio 

Noćas mi cme snove nosio 
đavolji sluga pod cmom rasom 
noćas sam pesme rafalom kosio 
a pesme prkosile tvojim glasom 

МОЈЕ ЈА I ЈА 


Crna tica kreštalica 
ukrala mi stih 
postao sam "varalica 
okretan i tih 

Ispod šatre zvezdoznanac 
već sam poznat svima 
sam sebi neznanac 
rastavljen od rima 

Kada kradem svetlicu 
iz sunčevog zraka 
Jedan Drugi Ja 
stražari iz mraka 

Dok na golu mesečinu 
psi pobožni laju 
mi đavolske špijune 
streljamo u raju 

Od ponoći u Petrovom 
rajskome kafiću 
zavodimo sisate 
anđelke pri piću 

I s njima na grudima 
prkosimo anđelima 
i umrlim ljudima 

DVIJE ZMIJE 


Maj cvjetove izveo u šetnju 
zemlja se na sunce smije 
u prisoju na kamenu 
susrele se dvije zmije 

bijeli leptir leptiricu 
zagrlio letom 

javor s brezom limunadu pije 
na kamenoj glatkoj ploči 
gledale se zmije dvije 

Razvigorac pupoljcima šapuće na uho 
visoko nad šumom orao se vije 
na kamenoj toploj ploči 
grlile se dvije zmije 

Stežu kandže surovog leta 
u sjenku se svjetlo krije 
uzdahnula tvrda ploča 
voljele se zmije dvije 

VESNA 


Napupala breza mlada u proljeće 
oko nabreklih pupova 
čudna čežnja se svija 
sunce nježno na krošnju joj dolijeće 
i brezicu poče 
u brezu da razvija 

Trepetava jasika iz uvale 
jasen iznad sebe gledala 
tanana jela rasplela grane 
i sva se boru predala 

Pod granama hrasta 
prokurva se kleka 
čedna ljubav šumska 
posta zbrka neka 

LJUBECI 


Plamtećim telom istinu postanja spoznati 
Ijubeći 

duhom ekstazu kosmosa izmestiti u sebe 
i svetim oreolom crnog anđela 
nebesa rastvoriti 
i Gospoda 
iz sna prenuti 
ljubeći 

Premostiti 

sve suprotnosti neslogom dva tela 
u putanjama planetarnim 
i svesti nulto težište u balans duša 
bleskom tvoje puti 
i blesavo otkačene 
pameti moje 

Dan livadu poljubio 
pod rumenim zornim velom 
breza javor okrilila 
venčanicom svojom belom 

Krvotokom čemerike 
zvuci smilja setno kruže 
u kaline gorko srce 
uselio miris ruže 

Kopriva se okitila 
osveštanim bosiokom 
na vresak ivančica 
namiguje tvojim okom 



VRATIĆU SE 


Otimam se od sebe 
sobom zatrovan 
ubačen u kovčeg 
nebom zakovan 

Ne prima me prošlo 
buduće se meni gadi 
neko mi bijelim danima 
noćima trnje sadi 

Zvijezde omče pletu 
sunčevome vratu 
dva pravedna oči vade 
zabludjelom bratu 

Vratiću se kući 
gdje sam nekad bio 
pod krilom me ko igračku 
mali anđel krio 



PUTANJE MOJE PODNE 


Putanji mojoj već je podne 
neštedice sunce žeže 
srebrne zrake klasaju rodne 
u njima zlatne pjesme leže 

Putanji mojoj već je podne 
čekaju komete u sjeni dana 
nestašne zvijezde vitke i zgodne 
kotrljaju mjesec preko strana 

Putanji mojoj već je podne 
sazrele brige u njivi uma 
a lude noći strašću plodne 
hajdukuju oko druma 

+ + 4 * 


Da ograne ne može 
mada se trudi i napinje 
u čupavu pomrčinu 
češalj dana zapinje 

PRESKOK VETRA 


Jutro u skoku 
prema oku 

Letači novi 
stari snovi 

Prelet leta 
ргеко sveta 

Preskok vetra 
dva-tri metra 

LJETO 


Na obalu ljeto sjelo 
i na vjetru lice hladi 
dok u moru noge brčka 
trešnjama se sunce sladi 

Podne ljubi hlad u čaši 
sumrak sanja grudi tame 
luke svojim dokovima 
sve brodove u se mame 

Na roštilju pržimo more 
mjesec za danicom juri u kas 
u crnom vinu pijemo zvijezde 
a zvijezde u vinu loču nas 

PESNIK 


Pesnik igra na zadnju kartu 
peva i ljubi iz strasti i hobija 
po jednu zvezdu nebo gubi 
kad pravu reč 
pesnik ne dobija 

NA NASLOVNOJ STRANI 


Na naslovnoj strani 
mog života 
crnih zvezda jata 
prizivaju mene 
za rođenog brata 

Skladaju mi pesme 
paklene dubine 
Petko, nisi više 
miljenik sudbine 

Presvisnuo osmeh 
sa budućeg lica 
iz srca mi evo 
klija tužbalica 

МОЈЕ CARSTVO 


Između zemlje i neba 
vreme uplelo niti 
u njih se uhvati dilema 
biti il ne biti 

Carstvo nebesko 
zemaljsko carstvo 
i drevna i ovovremena 
carstva nova 
i moje carstvo 
carstvo snova 

U njemu anđeo beli 
stražu pomno čuva 
da me neki cmi vihor 
u javu ne oduva 

+ + + 


Мој sabrate Majakovski 
svirao si na pogrešhu liru 
dok je tvoja stupala pesma 
levi marš je pesnike 
streljo u Sibiru 

KAD SUNCE OBOLI 


U vreloj strasti 
zemlja cvrči 
raskrebečila butine 
pa se mrči 

na nedorasli oblak ponad brega 
a sunce nebom 
gega li 
gega 

Suncokretu svetla 
preko glave 
u zadnju sišlo mu žilu 
i sa prvom noći duša će mu 
svetleti u krilu 

Palo podne u plameni vir 
odozgo pogled užaren i prek 
misle: to je sunčev hir 
a sunce vapi: 
dajte mi lek 

+ + + 


Ne ciljaj mišlju u nebo 
u srce je sebi ispali 
zavještaj kosti kišama i vjetru 
mesu opelo očitaj 
okadi 
pa spali 

Ne pucaj mišlju u nebo 
u čelo je sebi ispali 
sve račune cmim 
dostavi pobjedama 
što su ti bijeli 
porazi dali 

Ne gađaj mišlju u nebo 
uzalud zlatne ne troši metke 
budi i dalje besmislena meta 
za bivše potomke 
i buduće pretke 

DOK NAS ČEKA 


Nad okom se гоје dani 
legu se u čelu noći 
hajde pesmo letom svani 
ti ćeš biti 
let će proći 

Do zenita koracima 
od zenita plivajući 
zvezdanijem brzacima 
snove 
s javom 
rimujući 

Proklijaće klica neka 
osveštalog novog žita 
i u smislu dok nas čeka 
besmisao 
s nama 
skita 

ŠETNJA 


Vodio sam korake u šetnju 
na uzici prošetao sebe 
dva-tri puta sreo sam pometnju 
svi sprovodi ličili na tebe 

Vodio sam когаке u šetnju 
i kroz cvijeće i kroz rosnu travu 
jedno ptiče pravilo mi smetnju 
pod nogu mi podmetnulo glavu 

Vodio sam korake u šetnju 
i kroz trnje i kroz jedru draču 
navikao na zamke i prijetnju 
u gnijezdima site zmije plaču 

Vodio sam korake u šetnju 
mojim tragom leševi se siju 
zakrčili sve pravce i kretnju 
gavran grakće a vukovi viju 

NE RAZUMEM 


Kako dani strahuju 
dok se noći plaste 
kako gnezda plaču 
dok umiru laste 

Kako listak samuje 
kad mi nema luga 
kako gavran tuži 
kad izgubi druga 

Kako pelin pelini 
kad uz ružu stasa 
kako pesma peva 
kad joj nema glasa 

Kako čovek bratu biti 
sebe se odreko 
kako sreću usrećiti 
kad je zlo daleko 

МОЈ PUT 


N'isam svoj i sebe nemam 
grle rne magle u svoj lik 
gluva mi ponoć carice noći 
kameni pjesmu u nijemi krik 

Pust mi put. samoćo pusta 
ulično svjetio u suzi kiše 
tvojim okom sebe pratim 
vjetar oblakom snove briše 

Ostavih dušu u tvome krilu 
privij je. mila, u topla njedra 
eda će jednom prestati kiše 
i granut sunce sa čeia vedra 

+ + + 


Govorahu da sam lud 
a bijah vedar 
do ušiju zaljubljen 

sretan 

Sada 

kažu da sam pametan 

a ja sam 

usamljen 

tužan 

i 

sjetan 

ZEMLJI NEBO 
SVJETLU ZRAK 
LJUBAV MRŽNJI 
SMRTI MRAK 



CRNI PRESTO 


Osiljena našom moći 
tama suncu 
oslepila oči 

Mesec sa mesečinom razvlastila 
pokosila zvezde 
i na gomilu uplastila 

Umesto svetlog 
na njegovo mesto 
dođe crni 
nebeski presto 

BOŽJI PASTIRI 


Opojaše 
okadiše 
i sahraniše 

Sedoše 
popiše 
i jedoše 

Potom 
nastaviše - 
da krštavaju 

MOLITVA 


Gospode, Bože moj 
ja rab grešni Tvoj 
skrušeno Tebe molim 
pusti me da umrem 
kada sebe stvorim 

MAMURLUK OD ŽIVOTA 


Ispljuva me veče 
pjanim bludnim noćima 
hor majmuna juri mi kroz vene 
kezi mi se zora sa maglom u očima 
gade mi se praskozorja 
i ljudi i žene 

Na grbači neuspjesi zasjeli pa slave 
svi izlazi okovani slutnjama i strahom 
grehovi su zaključali kapije i brave 
hepiend se iznenađa okončao krahom 
27. X 1988. 

U PRČVARNICI ŽIVOTA 


Polako, gazda 
ne teraj me, stoko 
rano je i sve što popih 
tebe mi 

u jedno bi stalo oko 

Ih, bre, što si gadan 
zamahneš levom 
dočekaš desnom 
Ne brini — plaćam pesmom 

Polako, tebi je lako 
ti nisi nikad od jada pevo 
nikad od sreće nisi plako 
pa zar tako, majku mu 
pa zar tako sa starim dmgom 
Ne brini — plaćam tugom 

Polako, neću pobeći 

pa i da hoću tebi ne mogu 

još samo jednu stojeći 

naiskap, onako s nogu 

ljutu sa slavom 

Ne brini — plaćam glavom 

SUDBINA 


Sudbina me poljupcem 
gađala u čelo 
iznad čela sviječa 
oko svijeće selo 

Neko tiho jeca 
neko Boga moli 
jedan mene žali 
drugi sve to voli 

Uz pogaču vrelu 
i raldju ljutu 
oni još u kući 
a ja već na putu 

Uz sjetni zvona jek 
seli Petko va vijeki vijek 
sa mirisom rakije i hljeba 
stiže u božije prostore neba 


27. X 1988. 

POČETAK PUTUJE U SVOJ KRAJ 


Krikom ga nesite ptice traže 
crnim krilom stope brišu 
vrijeme u svoje kockice slaže 
u vjetar 
u led 
u snijeg 
u kišu 

Kratko je bilo sanjanje dugo 
početak odlazi u svoj kraj 
zbogom srećo 
oprosti tugo 
ne veni jeseni 
nek ne plače maj 

Početak putuje u svoj kraj 
na čelu nosi plamen svijeće 
tamo ga čeka tajni sjaj 
prate suze 
vijenci 
i cvijeće 

I sve što treba za dalek put 
u jedan mu kovčeg stalo 
i slava 
i moć 
i dukat žut 
i sve što je umaklo 
i sve što se dalo 

OPLAKIVANJE PETKA 


Noćas su zvezde 
u nernu povorku stale 
dok celove dele 
mome hladnom čelu 
jedne su od tuge 
zasjale pa pale 
u gladno groblje 
u rodnome selu 


Noćas je tama 

prepuna mene 

tek će svetlo da raznese 

matericu epruvetu 

kad moju naručenu smrt 

šumskom objave svetu 

DUŠMANIMA 


Dani vam se svjetlom gadili 

čemerni čemeri vas sjadili 

dabogda vam noči 

vukovima pjevale 

glave vaše 

sa oštroga 

kolja 

zijevale 

Dabogda vam klicu svaku 
teška bolja kljuvala 
zmija šarka u svlaku 
u vašim očima 
košulje 
čuvala 

Kuća vam se plamom plamenila 
usta kamom kamenila 
krvave vas davile pjene 
i sve vam, dabogda, lakšalo 
samo vam težale 
vaše 



OBLAK SA MOJ :M SLIKOM 


Prepoznaše mene na po neba 
oblakom slikan s borama čela 
majčina suza u kori hleba 
zaleleka na sred sela 

Na dobro to ne sluti 
čati gavran za oltarom hrasta 
ovaj opet s đavolima muti 
sikće zmija sa žitnog plasta 

Zasevaše i vile i kose 
al' grabulje do nebesa kratke 
molitve se oko groblja nose 
zapenile vradžbine i gatke 

S borama čela na sred neba 
smeši se oblak s mojom slikom 
zmija pretvorena u veknu hleba 
gavran zadavljen svojim krikom 

